Hej Bolius

I vores villa fra 1973 er kun halvdelen af 1. salen bolig. Den anden  
 halvdel står som "uudnyttet" på byggetilladelse. Der blev dengang  
 søgt dispensation for bebyggelsesgrad, som blev afslået.  
 Bebyggelsesgraden er efterfølgende hævet fra 25% til 30%. Da vi  
 købte i 2011, var det "uudnyttede" areal i løbet af årene istandsat  
 og ibrugtaget med bla skillerum og varme. Der har fra opførelsen  
 været samme isolering, som det øvrige hus. Arealet er ikke medtaget  
 i BBR. Nu skal vi sælge. Hvordan må man beskrive den halvdel af 1.  
 salen, som burde være uudnyttet, men reelt er inddraget? Kommunen  
 siger, det ikke må kaldes "disponibelt rum". Det juridiske i sagen er  
 vi også usikre på, Hvem har ansvaret for, at forholdene er korrekte?  
 Har vores advokat dengang overset noget?

YR


Vil sælge huset, kommunen vil ikke acceptere at en del af 1 salen betegnes som disponibelt rum - hvad gør vi så?
Hej YL  
  
 Der er altid ejeren af ejendomme der er ansvarlig for at forholdene er lovlige, godkendte og følger de gældende regler og love og at oplysninger i BBR stemmer overens med forholdene på stedet.  
  
 I skal søge lovliggørelse i kommunen, det betyder at kommunen enten kan lovliggøre administrativt, det kan ske ved forhold der ville kunne gives byggetilladelse til  hvis der blev ansøgt om det. Kommunen kan kræve at nu gældende regler skal være opfyldt idet en ansøgning skal byggesags behandles ud fra det gældende bygningsreglement, men der kan søges dispensationer.  
 Hvis kravene i bygningsreglementet og andre regler  ikke kan opfyldes og der ikke kan gives administrativ lovliggørelse - så skal forholdene lovliggøres fysisk. Det betyder at indretningen bygningsmæssigt skal føres tilbage til som forholdene var før ændringen og  som der tidligere er givet byggetilladelse til. Det gælder uanset om det er sket før i overtog huset eller ændringen er udført mens i ejede huset.  
  
 Det er altid den enkelte kommunes vurdering af de konkrete forhold og ansøgninger der er afgørende.  
  
 I skal kontakte kommunen for at høre hvilket materiale tegninger, beregninger beskrivelser m.v. der skal indsendes for at de kan behandle en ansøgning.   
 Læs mere her:  [Byggetilladelse](https://www.bolius.dk/byggetilladelse-18117)  
 og her: [Regler og pligter når du bygger om, til eller nyt](https://www.bolius.dk/regler-og-pligter-naar-du-bygger-om-til-eller-nyt-17776)  
  
 Og læs mere generelt her om [Ny 1 sal og inddragelse af loft](https://www.bolius.dk/ny-1-sal-og-inddragelse-af-loft)  
  
 Om forholdene har været ulovlige allerede da i købte kommer an på de konkrete forhold, og om jeres advokat så skulle have gjort jer opmærksomme på det kommer an på aftalen med ham,/hende - men der er en tidsfrist for klage over rådgivning.­

